  Туспуктэм: Алексей Арзамасцев Наталия Сильвестрова 9-тӥ куартолэзе Ижкарын Быдӟым Атыкай ожын вормонлы 78 ар тырмонлы сӥзем Парад ортчоз. Солы дасяськон улсын шор урамъёсты вань транспортлы ворсаллялозы. Со сярысь пуктэтэз кар администрацилэн сайтаз поттӥзы. 27-тӥ оштолэзе, 3-тӥ, 5-тӥ но 7-тӥ куартолэзе 18 час 30 минутысен 22 часозь ворсалозы  — Пушкинской урамез (Советской урамысен Киров нимо уромозь): — Лихвинцев нимо урамез (Пушкинской урамысен Коммунар урамозь); — Наговицын нимо урамез (Пушкинской урамысен Коммунаръёслэн урамзы дорозь); — Красногеройской урамез (Пушкинской урамысен Коммунаъёслэн урамзы дорозь); — Бородин нимо урамез (Пушкинской урамысен Свободы урамозь).    Мерлыко транспортлэсь ветлон маршрутъёссэ со нуналъёсы воштозы. Тодэ вайытом, Удмуртиын 1-тӥ куартолэзе Тулыслэн но Ужлэн нуналзылы сӥзем демонстрация но 9-тӥ куартолэзе «Быронтэм полклэн» шествиез уз ортче. Тегъёс: ВормонНунал Авто Транспорт Ижкар Удмуртия  